Държавен вестник, бр. 99, 2014 г., стр. 17

БРОЙ  99	
Д Ъ Р Ж А В Е Н  В Е С Т Н И К 	
СТР.  17  
5. се извършват дейности между кораби и 
за единия кораб няма изискване да притежава 
и да изпълнява одобрен план за сигурност 
на кораба.
(2) Исканията за изготвяне на Декларация 
за сигурност се потвърждават от капитана/
офицера по сигурността на съответното 
пристанище или от офицера по сигурността 
на друг кораб.
(3) Исканията за изготвяне на Декларация 
за сигурност са в писмена форма и се подават 
от капитана/офицера по сигурността на кораба 
или от офицера по сигурността на пристани­
щето, съответно до офицера по сигурността 
на пристанището или капитана/офицера по 
сигурността на кораба, чрез корабния агент.
Чл. 23. (1) Декларацията за сигурност се 
изготвя и когато в резултат на оценката за 
сигурност на кораба или на оценката за сигур­
ността на пристанището се счете за необходимо.
(2) В случая по ал. 1 причините и ус­
ловията за изискването на Декларация за 
сигурност се посочват в плана за сигурност 
на кораба, съответно в плана за сигурност 
на пристанището.
Чл. 24. (1) Декларацията за сигурност 
пристанище – кораб се изготвя съвместно: 
1. от капитана или от офицера по сигур­
ността на кораб – от името на кораба;
2. от офицера по сигурността на пристани­
щето или от друг орган, отговорен за бреговата 
сигурност – от името на пристанището.
(2) Декларацията за сигурност кораб – ко­
раб се изготвя от офицерите по сигурността 
на корабите или от капитаните на корабите.
Чл. 25. Декларацията за сигурност опре­
деля мерките за сигурност и отговорността 
на пристанището и на кораба – за постигане 
на сигурност на корабите и пристанищата.
Чл. 26. (1) Изпълнителна агенция „Морска 
администрация“ определя минимален срок за 
съхраняване на декларациите за сигурност 
пристанище – кораб, сключени между прис­
танището и посетилите го кораби.
(2) Изпълнителна агенция „Морска ад­
министрация“ определя минимален срок за 
съхраняване на декларациите за сигурност 
пристанище – кораб, сключени между ко­
раба и пристанищата, които той е посетил, 
и декларациите за сигурност кораб – кораб, 
като този срок не може да бъде по-малък от 
срока, през който кораб е посетил последните 
десет пристанища.
(3) Декларациите по ал. 1 се съхраняват 
от офицера по сигурност на пристанището, 
а декларациите по ал. 2 – от офицера по си­
гурност на кораба.
Г л а в а   т р е т а
ЗАДЪЛЖЕНИЯ НА КОРАБО- 
ПРИТЕЖАТЕЛЯ
Чл. 27. Корабопритежателят е длъжен да 
определи в плана за сигурност на кораба, 
че капитанът има преимуществена власт 
и отговорност за вземане на решения във 
връзка с безопасността и сигурността на 
кораба, както и че може да изисква съдей­
ствието на корабопритежателя или на друга 
държава – страна по Конвенция SOLAS, при 
необходимост.
Чл. 28. (1) Корабопритежателят е длъжен да 
оказва съдействие на офицера по сигурността 
на компанията, на капитана и на офицера по 
сигурността на кораба при изпълняване на 
техните задължения по сигурността.
(2) Корабопритежателят предоставя на 
капитана на кораба информация относно:
1. лицата, отговорни за назначаване на 
персонал на борда на кораба;
2. лицата, които осигуряват фрахтоването 
на кораба;
3. данните за кореспонденция на страните 
по договор за наем за определено пътуване 
или по договор за наем за определено време, 
ако има такива договори.
Г л а в а   ч е т в ъ р т а
СИГУРНОСТ НА КОРАБА
Раздел I
Нива на сигурност на корабите
Чл. 29. Корабите оперират съгласно след­
ните нива на сигурност:
1. първо ниво на сигурност;
2. второ ниво на сигурност;
3. трето ниво на сигурност.
Чл. 30. Нивото на сигурност за корабите, 
плаващи под българско знаме, се определя от 
Изпълнителна агенция „Морска администра­
ция“ и се съобщава на корабопритежателите 
за информиране на капитана на кораба или 
на офицера по сигурността на кораба.
Чл. 31. С оглед на определяне и предпри­
емане на предпазни мерки срещу възникване 
на инциденти, свързани със сигурността, 
при първо ниво на сигурност на корабите се 
извършват следните дейности, определени в 
плана за сигурност на кораба:
1. изпълнение на всички задължения по 
сигурността на кораба;
2. контролиране на достъпа до кораба;
3. контролиране на качването на лица и 
на техния багаж;
4. контролиране на достъпа до забранените 
зони с цел гарантиране на достъпа до тях само 
на упълномощени за това лица;
5. наблюдение на палубите и на зоните 
около кораба;
6. контролиране на товарно-разтоварните 
операции и приемането на корабни запаси;
7. гарантиране на действаща комуникация 
по сигурността.
Чл. 32. При второ ниво на сигурност се 
прилагат допълнителни предпазни мерки, 
определени в плана за сигурност на кораба, по 
отношение на всяка дейност, посочена в чл. 31.